# Midtre TrackPoint-knapp

Bruk den midtre TrackPoint-knappen til å bla i dokumenter eller nettsider eller til å aktivere en lupe som forstørrer objektene på skjermen.
Bruke den midtre TrackPoint-knappen til blaing Bruke den midtre TrackPoint-knappen til å aktivere en lupe Bytte eller deaktivere funksjonen til den midtre TrackPoint-knappen Justere innstillinger for den midtre TrackPoint-knappen
Bruke den midtre TrackPoint-knappen til blaing

1. Plasser pekeren over dokumentet eller nettsiden du vil bla i.

2. Hold nede den midtre TrackPoint-knappen. Blaikonet blir vist i stedet for pekerikonet slik at du ser at blafunksjonen i TrackPoint er aktivert.

3. Når du skal bla i dokumentet eller nettsiden, holder du nede den midtre TrackPoint-knappen og skyver TrackPoint-pekestikken i den retningen du vil bla. Du kan bla både loddrett og vannrett.

Merk: Jo hardere du trykker på TrackPoint-pekestikken, desto raskere blar du i dokumentet eller nettsiden. Blafunksjonen i TrackPoint blar i dokumentet eller nettsiden som befinner seg rett under pekeren på skjermen. Det gjør at du kan bla i dokumenter eller nettsider som ligger delvis bak det aktive applikasjonsvinduet.

Bruke den midtre TrackPoint-knappen til å aktivere en lupe

1. Plasser pekeren over den delen av skjermen du vil forstørre.

2. Hold nede den midtre TrackPoint-knappen. Lupevinduet blir åpnet og forstørrer området under pekeren på skjermen. Lupeikonet blir vist i stedet for pekerikonet slik at du ser at lupefunksjonen i TrackPoint er aktivert.

3. Hvis du vil plassere lupen over en annen del av skjermen, trykker du på TrackPoint-pekestikken i den retningen du vil, mens du holder nede den midtre TrackPoint-knappen.

Merk: Du lukker lupevinduet ved å trykke på den midtre TrackPoint-knappen igjen. Hvis du ikke trykker på den midtre TrackPoint-knappen igjen for å lukke lupen, forsvinner det automatisk etter 15 sekunder. Når lupen er åpen, kan du holde innholdet i lupen i fokus mens du flytter pekeren og aktiverer et annet applikasjonsvindu.

Du kan endre egenskapene for lupevinduet ved å klikke på venstre eller høyre TrackPoint-knapp mens du holder nede den midtre TrackPoint-knappen. Da kan du justere forstørrelsesgraden og størrelsen på lupen. Denne menyen inneholder også alternativet Kopier lupe til utklippstavle. Denne funksjonen kopierer innholdet i lupen slik at du kan lime det inn et annet sted. Alternativet 1xZoom i kombinasjon med Tilpasset lupe er spesielt nyttig hvis du skal kopiere små deler av et applikasjonsvindu. Hvis du vil endre størrelsen på lupen, leser du Justere innstillinger for den midtre TrackPoint-knappen nedenfor.

Bytte eller deaktivere funksjonen til den midtre TrackPoint-knappen

Du kan veksle mellom funksjonene for den midtre TrackPoint-knappen eller deaktivere den ved hjelp av TrackPoint- eller UltraNav-menyen i systemskuffen.

1. Du åpner menyen fra systemskuffen ved å klikke på TrackPoint- eller UltraNav-ikonet i systemskuffen.

2. Gå til TrackPoint-innstillinger og aktiver den funksjonen du vil bruke for den midtre knappen, ved å velge enten Blaing eller Lupe. Hvis du vil deaktivere både bla- og lupefunksjonen for den midtre knappen, velger du Ingen.

Merk: Hvis du velger Blaing i TrackPoint-innstillinger på systemskuffmenyen, må du velge hvilken type blaing du vil bruke: Standard, Jevn eller Automatisk valg.

Justere innstillinger for den midtre TrackPoint-knappen

Du kan justere innstillingene for den midtre TrackPoint-knappen på siden med egenskaper for TrackPoint eller UltraNav i vinduet med egenskaper for mus (TrackPoint eller UltraNav avhenger av hvilken modell du har).

1. Du får frem siden med egenskaper for TrackPoint eller UltraNav ved å åpne Egenskaper for mus på kontrollpanelet og velge flippen TrackPoint eller UltraNav (avhengig av hvilken modell du har). Du kan også gå direkte til Egenskaper for mus ved å velge Egenskaper for TrackPoint på systemskuffmenyen på et TrackPoint-system eller velge Avanserte innstillinger... på systemskuffmenyen på et UltraNav-system. Hvis du har en UltraNav-modell, må du klikke på knappen TrackPoint-innstillinger for å komme til vindet Egenskaper for TrackPoint.

2. Når vinduet Egenskaper for TrackPoint er åpent, ser du Velg funksjonen Blaing eller Lupe:. Velg hvordan du vil bruke den midtre TrackPoint-knappen, ved å velge Blaing, Lupe eller Ingen.

3. Hvis du vil justere innstillingene for funksjonen Blaing eller Lupe, klikker du på knappen Innstillinger....

4. I vinduet Innstillinger for midtre TrackPoint-knapp velger du hvilken type blaing du vil bruke for blafunksjonen.

5. Velg forstørrelsesgraden og størrelsen på lupen. Hvis du velger en tilpasset størrelse, kan du oppgi bredden og høyden for lupen i antall bildepunkt.

6. Klikk på OK for å lukke vinduet Innstillinger for midtre TrackPoint-knapp.

7. Klikk på Bruk i vinduet Egenskaper for TrackPoint for å lagre endringene.

Tilbake til toppen